Klasa: 602-02/19-01/1

Urbroj: 2182/03-01-19-2

Skradin, 02. rujna 2019.

Na temelju Odluke o sufinanciranju nabave drugih obrazovnih materijala za učenike osnovnih škola za 2019. godinu, klasa: 602-02/19-01/1, urbroj: 2182/03-01-19-1, donesene od Gradonačelnika dana 29. kolovoza 2019. godine, Grad Skradin objavljuje

**J A V N I P O Z I V**

Pozivaju se roditelji učenika osnovnih škola, bez obzira na osnivača škola koje učenici pohađaju, za podnošenje zahtjeva za sufinanciranje nabave drugih obrazovnih materijala za za 2019. godinu.

Zahtjev se nalazi u prilogu ovog javnog poziva, kojeg je neophodno vlastoručno popuniti, te uz isti priložiti: presliku osobne iskaznice za oba roditelja državljane RH s prebivalištem na području Grada Skradina, odnosno ako je jedan od roditelja stranac presliku putovnice s važećom klauzulom odobrenja stalnog boravka na području Grada Skradina ili osobne iskaznice, potvrda o upisu djeteta u školsku godinu 2019./2020. i podatak o tekućem računu (IBAN) podnositelja zahtjeva.

Zahtjev možete dostaviti osobno u pisarnicu Grada Skradina svakim radnim danom od 08,00 do 14,00 sati ili putem pošte na adresu: Grad Skradin, Trg Male Gospe 3, 22222 Skradin, počevši od 02. rujna 2019. godine do 16. rujna 2019. godine je krajnji rok za podnošenje zahtjeva.

Nepravodobno podneseni zahtjevi neće se razmatrati.

**GRAD SKRADIN**